Awo olwatuuka nga wabaawo Wakibe ne Wandiga. Lwali lumu nga Waakibe ne Wandiga bakkirira ku luzzi okunywa amazzi. Wakaliga yaliko wala ate nga Wakibe ali kumpi nnyo n’amazzi. Olw'okwagala okulya Wakaliga, Wakibe yaleekaanira Wakaliga nti, ''Lwaki oddugazizza amazzi kyokka nga ndi mu kunywa?'' Mu kutya okungi, Wakaliga yamugamba nti, ''Naye nze ndi wala nnyo okuva wooli, amazzi tegasobola kuntuukako.'' Wakibe yawulira tamatidde, n’agamba Wakaliga nti, ''Emyezi mukaaga egiyise, wanvuma''. Ko Wakaliga nti, ''Naye ssebo, emyezi mukaaga emabega nnali sinnazaalibwa.'' Wakibe na’mwanukula nti, ''Kirabika taata wo ye yanvuma.'' Olwamaliriza okwogera ebyo, Wakibe n’akwata Wakaliga n'amutta era n'amulya yenna. Olugero luno lutuyigiriza nti ne bw’okola ebirungi, wabaawo abantu abaagala okukulumya oba okukulaba ng'obonaabona. Tokkiriza bantu bwe batyo kukumalamu maanyi. Kola ky’olina okukola era okole ekyo ky’olowooza nti kituufu.